Na temelju odredbe članka 277 Zakona o trgovačkim društvima, te čl. 33 i 34 Statuta društva KONČAR – MJERNI TRANSFORMATORI d.d, Zagreb, Josipa Mokrovića 10, Uprava Društva saziva

**GLAVNU SKUPŠTINU DRUŠTVA**

koja će se održati dana 20. svibnja 2014. u 11:30 sati u sjedištu Društva

Dnevni red:

1. Otvaranje skupštine i verifikacija nazočnih dioničara
2. Godišnje izvješće Uprave o stanju Društva za 2013. godinu
3. Godišnja financijska izvješća za 2013. godinu s izvješćem revizora, nakon što su ih utvrdili Uprava i Nadzorni odbor Društva
4. Izvješće Nadzornog odbora o obavljenom nadzoru poslovanja Društva u 2013. godini
5. Odluka o rasporedu raspoložive dobiti za 2013. godinu
6. Odluka o davanju razrješnice Upravi za vođenje Društva u 2013. godini
7. Odluka o davanju razrješnice Nadzornom odboru za nadzor poslovanja Društva u 2013. godini
8. Izvješće Uprave o odnosima s vladajućim društvom i povezanim društvima za 2013. godinu
9. Odluka o imenovanju revizora Društva za 2014. godinu
10. Odluka o nagradi za rad u Nadzornm odboru
11. Odluka o izmjeni Statuta

Prijedlog odluka:

Ad 2. Prima se na znanje izvješće Uprave o stanju Društva za 2013. godinu.

Ad 3. Glavna skupština prima na znanje financijska izvješća za 2013. godinu utvrđena od strane Uprave i Nadzornog odbora Društva zajedno s izvješćem revizora o izvršenoj reviziji financijskih izvješća. Društvo je 2013. godine ostvarilo:

Ukupne prihode u iznosu od 184.120.684 kn

Ukupne rashode u iznosu od 169.038.068 kn

Dobit prije oporezivanja u iznosu od 15.082.616 kn

Porez na dobit 2.949.434 kn

Dobit nakon oporezivanja u iznosu od 12.133.182 kn

Ad 4. Usvaja se izvješće Nadzornog odbora o obavljenom nadzoru za 2013. godinu.

Ad 5. Glavna skupština donosi sljedeću odluku:

Od raspoložive neto dobiti, koja iznosi 7.343.778,01 kn, dio u iznosu od 2.554.094,02 kn prenosi se u zadržanu dobit, a dio u iznosu od 4.789.683,99 kn rasporeduje se za isplatu dividendi. Dividenda za jednu dionicu iznosi 75,67 kn.

Obrazloženje: Uprava i Nadzorni odbor KONČAR- Mjerni transformatori d.d. utvrdili su dana 24.03.2014. godine financijska izvješća Društva za 2013. godinu. Od ostvarene dobiti nakon oporezivanja, koja iznosi 12.133.181,77 kn, 4.789.403,76 kn raspoređeno je u statutarne rezerve. Uprava i Nadzorni odbor predložili su Glavnoj skupštini donošenje odluke da se od preostale raspoložive neto dobiti, koja iznosi 7.343.778,01 kn, dio u iznosu od 2.554.094,02 kn prenese u zadržanu dobit, a da se dio u iznosu od 4.789.683,99 kn rasporedi za isplatu dividendi. Dividenda za jednu dionicu iznosi 75,67 kn.

Rok isplate dividendi je najkasnije 30 dana od dana održavanja Glavne skupštine. Dividenda će se isplatiti onim dioničarima, koji budu upisani u depozitoriju Središnjeg klirinškog depozitarnog društva kao imatelji dionica na dan koji je 7 dana prije datuma održavanja Glavne skupštine.

Ad 6**.** Daje se razrješnica Upravi Društva za vođenje Društva u 2013. godini.

Ad 7. Daje se razrješnica članovima Nadzornog odbora za obavljeni nadzor poslovanja Društva u 2013. godini.

Ad 8. Glavna skupština prima na znanje Izvješće Uprave o odnosima s vladajućim društvom i povezanim društvima za 2013. godinu.

Ad 9. Za revizora financijskih izvješća društva Končar – Mjerni transformatori d.d. za 2014. godinu imenuje se zajednički PricewaterhouseCoopers d.o.o. iz Zagreba, Ulica kneza Ljudevita Posavskog 31/VI i Reconsult d.o.o. iz Zagreba, Trg hrvatskih velikana 4/1.

Ad 10. Članovima Nadzornog odbora Društva isplatit će se jednokratna nagrada u visini 1/10 ( jedna desetina ) iznosa nagrade predsjednika Uprave Društva po ostvarenom poslovnom rezultatu za 2013. godinu u neto iznosu, na koji će Društvo platiti poreze, prireze i doprinose.

Ad 11. Glavna skupština donosi sljedeću odluku o izmjeni Statuta Društva:

Članak 1.

U članku 28. – mijenja se točka b) na način da glasi:

b) Društvo formira statutarne rezerve u iznosu tri (3) temeljna kapitala radi financiranja restrukturiranja, poboljšanja i unapređenja postojeće opreme te modernizacije tehničko-tehnološke opremljenosti.

U statutarne rezerve Društvo unosi najmanje 10% neto dobiti tekuće godine.

Članak 2.

U članku 42. – mijenja se treća alineja i glasi:

"- sklapanje ugovora sa članovima Uprave i zamjenicima članova Uprave kojim se utvrđuju međusobna prava i obveze te plaća Uprave“

Članak 3.

U članku 43. osamnaesta alineja se mijenja i glasi:

"- na odluku o osnivanju društava, podružnica kao i na statusne promjene u društvu“

Članak 4.

U članku 47. dodaje se novi stavak 3. koji glasi:

" Članovi Uprave mogu imati zamjenike koje imenuje i razrješava Nadzorni odbor. Nadzori odbor donosi odluku o broju zamjenika članova Uprave i duljini njihova mandata."

Članak 5.

U članku 48. iza riječi "člana Uprave“ dodaju se riječi "i zamjenika člana Uprave“.

Članak 6.

U članku 49. osma alineja se mijenja i glasi:

"- za predlaganje odluka o osnivanju novih društava, podružnica i statusnim

promjenama“

Članak 7.

Svi ostali članci Statuta ostaju nepromijenjeni.

Članak 8.

Izmjene Statuta stupaju na snagu danom upisa u sudski registar Trgovačkog suda u Zagrebu.

Članak 9.

Nadzorni odbor Društva utvrdit će potpuni tekst Statuta Društva.

Uvjeti za sudjelovanje na Glavnoj skupštini:

Pravo sudjelovanja i glasovanja na Glavnoj skupštini imaju dioničari upisani u Središnjem klirinško depozitarnom društvo sedam dana prije održavanja skupštine koji će svoje sudjelovanje prijaviti Upravi Društva najmanje šest dana prije održavanja skupštine.

Dioničare mogu zastupati punomoćnici na temelju valjane pisane punomoći koju izda dioničar odnosno u ime dioničara koji je pravna osoba, osoba ovlaštena na zastupanje. Potpis opunomoćitelja mora biti ovjeren kod javnog bilježnika ili opunomoćitelj mora potpisati punomoć pred za to ovlaštenim zaposlenikom Društva.

Materijali za Glavnu skupštinu dostupni su dioničarima u sjedištu društva, radnim danom u vremenu od 12 do 14 sati od dana objavljivanja saziva Glavne skupštine.

Ako se Glavna skupština ne bi mogla održati u zakazano vrijeme zbog nepostojanja kvoruma određenog Statutom, Glavna skupština će se održati naredni dan u isto vrijeme i na istom mjestu.

Uprava Društva